Marcelino Flórez de Prado

Marcelino Flórez de Prado  foi un abogáu y escritor n'asturianu.

 Biografía 
Según una reseña necrolóxica anónima apaecida n'El Carbayón (13 d'agostu de 1903) Flórez nació n'Uviéu en 1834. Llicencióse en Derechu en 1854 teniendo por compañeros a Guillermo Estrada, Mariano Castaño y José Indalecio Caso ente otros. Foi profesor auxiliar de la Universidá y rexistrador de la propiedá n'Orgiva (Granada) y Vitoria. Nesta ciudá, onde tenía acreditáu un despachu criminalista, morió en 1903.

 Llabor lliterario 
Consérvense tres poemes que llegaren hasta nos a traviés d'un volume conmemorativu editáu n'Uviéu y que se conservó na Biblioteca de la Diputación de Vizcaya y que perteneció al príncipe Luis Luciano Bonaparte.

- "Entrada de S.M. la Reina madre D.ª M.ª Cristina de Borbón, en la ciudad d'Oviedo el día 4 de xunetu de 1852"

- "A S.M. la Reina madre".

- "S. Antonio de Padua en la iglesia de S. Francisco (hoy S. Juan el Real d'Oviedo)"

Dos de los testos fueren confechos per aciu del viaxe a Asturies de Dª María de Borbón al oxetu d'inaugurar la llinia de ferrocarril de Llangréu'l 25 d'agostu de 1852.

El terceru fala, en forma romance, d'un falsu milagru que se dio como asocedíu n'Uviéu y que ya foi comentáu pol padre Feijoo en 1729.

 Bibliografía 
"Tres poemas en bable de Marcelino Flórez de Prado" Emilio Marcos Vallaure. Lletres Asturianes nᵘ1. Ed. ALLA 1982.

 Referencies 

Categoría:Persones d'Uviéu
Categoría:Escritores d'Asturies
Categoría:Escritores n'asturianu